钦定古今图书集成/理学汇编/经籍典/第151卷 > 宋郑樵诗辨妄 > 乐章图
## 钦定古今图书集成/理学汇编/经籍典/第151卷 > 宋郑樵诗辨妄 > 乐章图

歌诗，乡饮酒、燕飨皆用之。《鱼丽》。〈间〉南有嘉鱼。〈间〉南山
有台，〈间〉此三诗，乡饮酒燕礼用之。歌《鹿鸣》，燕礼升歌
《鹿鸣》，《皇皇者华》，燕飨用之。《四牡》已上六诗，皆《小雅》
合乐诗。《关雎》《葛覃》《卷耳》《鹊巢》《采蘩》已上皆《二南》合为
乐诗，夫子所谓“人而不为《周南》《召南》”者以此。

“射乐”即乐节。古者诸侯之射也，必先行《燕礼》；卿大夫
射，必先行《乡饮酒礼》。《驺虞》〈王〉《狸首》。〈侯〉《采𬞟》。〈大夫〉《采蘩》。〈士〉
《周礼·乐师》：“凡射，王以《驺虞》为节，诸侯以《狸首》为节，大
夫以《采𬞟》，士以《采蘩》为节。”今《召南》诗中有《采蘩》《采𬞟》
《驺虞》三诗，而《狸首》独亡。已上三诗皆《召南》。

《笙诗》，《乡饮酒》《燕射》用之。又云：“升歌三终，笙入三终，间
歌三终，合乐三终，《南陔》。”〈笙〉《由庚》。〈间笙〉《崇丘》。〈间笙〉由仪。
〈间笙〉皆《小雅》逸诗，为《六笙歌》。

管奏管与笙一类，皆竹吹之。独《燕礼》“升歌取《鹿鸣》，下
管新宫”，自春秋至后汉犹存，今亡。注见《逸诗》。

金奏《肆夏》《三夏》《王夏》《九夏》皆金奏，即颂诗之类，见《逸
诗》。

丝奏《三百篇》中之诗，皆可被之弦歌，故琴中有《鹊巢
操》《驺虞伐檀操》《白驹操》皆今诗文。又古人谓之雅、琴、
颂琴。古之雅、颂，即今之琴操。琴，古禁也，将以禁人之
邪心，故以歌乎诗。如文仲子“归而援琴鼓荡荡”之什，
乃知声至隋末犹存。

《房中之乐》，《二南诗》用之，为《房中之乐》。周有《房中乐》，汉
有《房中词乐》。唐山夫人作高祖乐，用楚声，故《房中乐》
楚声也。

两君相见之乐文王太明《绵辩》曰：“春秋战国以来，诸
侯卿大夫士赋诗道志者，凡《诗》《雅》杂取无择，至考其
入乐，则自邶鄘至豳，无一诗在数。或曰：《周礼》篇章，吹
《豳》《诗》，豳《雅》豳《颂》，则豳疑于入乐矣。然听吹《雅》《颂》，而无
《豳风》，非今《七月》等语。此欧阳文忠公疑其别有豳诗，
于今不存也。”